पहिलो 'वान डे' मा केन्याले दियो २ सय १९ रनको लक्ष्य
केन्याले पहिलो वान डेमा नेपाललाई २ सय १९ रनको लक्ष्य दिएको छ । केन्याको राजधानी नैरोबीमा टस जितेर ब्याटिङ गरेको केन्याले ४९ ओभरको पहिलो बलमा अलआउट हुँदै २ सय १८ रनमात्रै बनाउन सक्यो ।
काठमाडौँ — केन्याले पहिलो वान डेमा नेपाललाई २ सय १९ रनको लक्ष्य दिएको छ । केन्याको राजधानी नैरोबीमा टस जितेर ब्याटिङ गरेको केन्याले ४९ ओभरको पहिलो बलमा अलआउट हुँदै २ सय १८ रनमात्रै बनाउन सक्यो ।नेपालका लागि सोमपाल कामी र करन केसीले ३/३ विकेट लिएका थिए । त्यसैगरी पवन सर्राफ र मोहम्मद आदिल अलामले १/१ विकेट लिए । केन्याका २ खेलाडी रन आउट भएका थिए ।केन्याका २ ब्याट्सम्यानहरुले अर्धसतक प्रहार गरेका थिए । केन्याका लागि रकेप पटेलले ६७ रन बनाए । उनलाई आदिलले आउट गरेका थिए । त्यसैगरी रन आउट हुनुअघि कोलिन ओबुयाले ६३ रन बनाएका थिए । पटेल र ओबुयाले पाँचौ विकेटका लागि १ सय ३० रनको साझेदारी गरेका थिए । त्यसैगरी सचिन बुदिया पनि २६ रनमा रन आउट भए ।केन्या भ्रमणमा रहेको नेपाली क्रिकेट टोलीले तीन वटा एकदिवसीय खेल खेल्ने छ । यसअघि पाँच श्रृंखलाको टि-२० नेपालले ३-२ ले जितेको थियो । 